
[bookmark: _Hlk510188203]Előzmények
A 29. sz. vasútvonal Csajág – Balatonkenese 343+00 - 350+00 hm szelvények közötti szakaszán a magasparti rézsű több helyen károsodott, a felszíni vízelvezető létesítmény egy szakaszán tönkrement.
A Csittényhegyi magaspart vasúti vonalszakasza a múltban és a jelenben is időnként ismétlődő kisebb-nagyobb földmozgások színhelye. A visszatérő partszakadásokról és nagy volumenű helyreállítási munkákról már a vasút építésétől kezdődően számos írásos feljegyzés tanúskodik. 
Az elmúlt évtizedek során elvégzett helyreállítási munkálatok mellett, a rézsű állékonyságát nagyban befolyásoló rétegvizek csökkentésére több víztelenítő táró épült, a felszíni vizek elvezetése megoldásra került, az esetleges mozgások figyelemmel kísérésére mérőhelyek kerültek telepítésre. 
A legutóbbi nagyobb alépítményi munka az érintett pályaszakaszon 2015-ben történt, melynek során a bevágásrézsű felső szakaszának geocellás védelme, a rézsűláb és a felszínközeli altalaj víztelenítése, új inklinométer mérőkutak és süllyedésmérő ponthálózat telepítése valósult meg. 
1996-ban a 349-351 szelvények között a vasút fölötti rézsű megrogyott, majd 1998-ban a mozgások fokozódtak, ami következtében a vasúti pályát a helyreállításig ki kellett zárni a forgalomból. Haváriás munkaként a szakaszon gabiontámfal került megépítésre. A 2018. óta rendszeresen végzett monitoring mérések eredményei alapján, a támfal vp. oldalán a pálya irányába ~4-5 cm elmozdulás történt.
A 2019-2021 évi 29. sz. vv. Szabadbattyán – Balatonfüred vonalszakasz villamos üzem kiépítése, állomások részleges akadálymentesítése, felsővezeték építési, vasútépítési és kiegészítő építési munkák tervezése és kivitelezése tárgyú projekt keretében a pálya jobb oldalán villamos felsővezetéki oszlopok kerültek elhelyezésre; a 341+96-342+92hm szelvények között lévő alagútban és a csatlakozó szakaszokon 418 vm épült át, a felsővezeték helyigénye miatt pályasüllyesztéssel.
A 2021-2022. években a 349+92 - 350+34 hm szelvények közötti gabion bélésfal víztelenítése került helyreállításra. A helyreállítás megvalósulási tervét mellékletként csatoljuk.
A forgalombiztonság szavatolása érdekében a rézsűfelületek és vízelvezetés mielőbbi helyreállítását kívánjuk végrehajtani. A megvalósításhoz geodéziai felmérés, geotechnikai feltárás és helyzetértékelésen alapuló, részletes kiviteli tervek készítése szükséges.

A meglévő állapot
A tárgyi vasúti pályaszakasz vegyes szelvényben halad. Bevágási rézsűjét a mozgással még nem érintett partfalban nyitották meg. Töltésrézsűje az elmúlt időszak partszakadásai nyomán kialakult omladéklejtőre vagy annak határára került. A partfal pereme és a vasúti pálya közötti magasságkülönbség 25-30 m, a pályaszint és a Balaton vízszintje között 30-40 m. 

Az állomásköz legutóbb 1964-ben épült át. Az érintett pályaszakasz paraméterei:
•	210 kN tengelyterhelés 
•	egy vágányú
•	villamosított
•	pályasebesség: 50 km/h 
•	hézagnélküli felépítmény 48 rendszerű sínekkel, GEO-s leerősítéssel, „T” jelű vb. aljakkal
•	önműködő térközbiztosító berendezés
Az alagút felépítménye vasbeton lemezes, a csatlakozó részeken hagyományos ágyazatos pálya épült, új 54E5 rendszerű sínekkel, LM-S és LI jelű betonaljakkal, GEO-s leerősítéssel. 

A bevágásra hulló csapadékvizet támfalas szegélyárok vezeti el, melyhez a kezdőpont felől az alagút víztelenítő rendszere csatlakozik; innen az összegyűjtött víz a 343+14 szelvényben hordalékfogós vb. aknán keresztül, a pálya alatt betoncső átvezetéssel kerül a baloldali burkolt árokba. A támfalas árok végponti oldalán mederlapokkal burkolt árokhoz csatlakozik. Az árokelemek mögötti háttöltés a rézsűláb megtámasztását biztosítja. Az alagúttól a gabion bélésfal kezdőpontjáig szivárgó rendszer akadályozza a rézsű lábánál jelentkező talajvíz megemelkedését.  A szivárgó vize - hordalékfogós vb. aknákon keresztül - a 345+51 és 349+53 szelvényben lévő teknőhidakon, a végpont felől a 350+20 szelvényben a pálya alatt KPE csőben van átvezetve a baloldali rézsűsurrantóra. A pálya baloldalán húzódó árok burkolása nem folytonos. A 343+27 – 345+48 szelvények közötti földárok lehetővé teszi a felszíni víz beszivárgását a mozgásra hajlamos talajba.

A magaspart tetején húzódó terméskő burkolatú övárok a partfal felső vízgyűjtő területéről érkező vizeket távol tartja a vasúti pálya bevágási rézsűjétől. Az övárok a végek felől középre lejt, a mélyponton összegyűlő vizet a meredek rézsűn megépített surrantó vezeti le a 345+51hm szelvényben lévő vasúti teknőhídhoz. A terméskő burkolat kialakítása megfelelő; a kismértékben kialakult hibák javítása szükséges a vízbeszivárgás megakadályozása érdekében. 

A 345+51hm szelvényben az 1,00 m nyílású teknőhídhoz csatlakozó surrantó az alvízi oldalon tönkrement. A teknőhíd utáni ~10 m-es szakaszon a betonba rakott terméskő burkolat a 2015 évi beruházási munka idején javításra került, jelenlegi állapota elfogadható. A javított szakaszt követően azonban a surrantó burkolata jelentős mértékben kimosódott (elemei csak részben lelhetők fel), a rézsű mélyen erodálódott; az alsóbb részen az erózió mértéke változó, a végpontnál feltöltődött. A rézsű növényzettel sűrűn benőtt, a leérkező csapadékvíz a talajt a Koppány sorra mossa. A töltésrézsű lábánál a lefolyó víz továbbvezetése - a vasúti területen kívüli, szabálytalan építkezések miatt – a befogadó irányába nem biztosított. Az 1958 évi tervek szerint, a surrantó vizét a Koppány sortól a Balatonig a felszín alatt egy 0,80 m átmérőjű vb. zárt csatornával vezették tovább. Az 1990-es években a Koppány sor 63. sz. alatti nyaraló építésekor a vb. csatorna feltételezhetően szabálytalanul eltömedékelésre vagy elbontásra került. Az út mellett vízelvezető árok nem létesült. A csapadékvíz befogadóig történő elvezetésének megszűnése a Koppány sor gyakori elöntését idézi elő. A vb. cső közterület alatti meglétét a 2018 évi hőkamerás vizsgálat igazolta. 
A 345+00 - 346+00 hm szelvények között a földmű stabilitásának vizsgálatára 2020-ban talajmechanikai feltárás készült. A szakvélemény alapján a kimosódások és a helyi talajmélyedésekbe a koncentrált vízbejutás miatt kedvezőtlen esetben talajmozgások jöhetnek létre a vasúti pálya alatti töltésrézsűben; az állékonysági biztonság esetleges csökkenése nagymértékben veszélyezteti a vasúti forgalom biztonságát. 
A további károsodások megelőzése céljából a pálya baloldalán lévő földárok megfelelő esésének biztosítása és szakszerű burkolása, az övárok burkolatának javítása és a károsodott surrantó újraépítése szükséges - megfelelő burkolattal és műtárgyakkal, a levezetett vizek zárt csatornával a Balatonba történő bevezetésével.
A helyszín rendszeres megszemlélésével és a geodéziai, illetve geotechnikai monitoring mérések folyamatos végzésével a magasparti rézsű mozgásait a MÁV Pályaműködtetési Zrt. figyelemmel kíséri. A bevágási rézsű felületén különböző mértékű hámlások, csúszások tapasztalhatók. A legmarkánsabb károsodás a 345+00 szelvény környezetében, a rézsű középvonalában (ugyanezen a szakaszon a deformációk a magasparti platón is megjelennek), továbbá a 349+00 - 350+00 szelvények között a rézsű alsó szakaszán látható. A megbontott rézsűfelszínt a csapadék eróziós hatása tovább mélyíti; a beszivárgó csapadékvíz mennyiségének növekedésével a rézsű állékonysága jelentősen csökken. A mozgások fokozottabb nyomon követésére a monitoring mérések gyakoriságát a MÁV Pályaműködtetési Zrt. illetékes szervezete növelte. A méréssorozat eredményei alapján, a mozgással érintett szakaszon a magaspart lokálisan biztosan nem állékony hosszabb időszakon át. A globális állékonyság megítéléshez a mérések nem elegendőek, geotechnikai feltárás és vizsgálat szükséges. 
Az inklinométer mérőkutak felszíni részei helyenként sérültek, javításuk javasolt.
Vonalszakasz jellemzői
A tárgyi szakasz egyvágányú, villamosított, hegyvidéken helyezkedik el. 
Nyilvántartás szerinti vízszintes vonalvezetése a szakaszon a következő:

A szakasz a 342+40-344+70 között 7 %o, a 344+70-349+60 között 9,5 %o esésben van, vegyes szelvényben. 

A megengedett tengelyterhelés: 210 kN. 

A vonalra engedélyezett sebesség 80 km/h, az érintett szakaszon 50 km/h állandó sebességkorlátozás van érvényben – nem a tárgyi károsodások okán.
Az érintett szakaszon található műtárgyak: 
· 345+42: 1 m nyílású tartóbetétes teknőhíd
· 349+44: 1 m nyílású tartóbetétes teknőhíd 
A tervezési szakaszon, a 343+15 - 350+21 hm szelvények között a jobb oldalon árok és szivárgó épült 2015-ben, a pályával párhuzamosan. A víztelenítő létesítmények állapota vizsgálandó, különös tekintettel arra, hogy megépítését követően valósult meg a vonalszakasz villamosítása.
A 349+80 sz. víztelenítő táróról rendelkezésre álló műszaki adatokat a mellékelt 2021. évi célvizsgálati jegyzőkönyv tartalmazza.

Területek felhasználása
A helyszín vegyesen MÁV-vagyonkezelésű terület illetve idegen terület. Az idegen területre tervezett létesítményekkel kapcsolatban a tulajdonos/vagyonkezelő hozzájárulását be kell szerezni. Az esetleges területrendezéssel kapcsolatos feladatok is Tervező feladatát képezik.
A tervezés helyszíne Balatonakarattya község belterülete. A tervezés több helyrajzi számot érint. 

Tervezési feladat
Jelen tervezési feladat célja:
1. A geocellavédelemmel nem érintett rézsű stabilizálása, valamint a teljes jobboldali rézsűfelületre kiterjedő állapotfelmérés és a szükséges beavatkozások meghatározása, műszaki megoldás kidolgozása
2. A gabiontámfal károsodása okainak vizsgálata, illetve a hosszú távú állékonyság biztosítása
3. A 345+51 szelvényben lévő surrantó és kimosódott rézsű helyreállítása, a pálya csapadékvizeinek befogadóig történő elvezetése, valamint a teljes tervezési szakaszt érintő felszíni és felszín alatti vízelvezető rendszer hiányosságainak felmérése, megszüntetése
A rézsűromlások kiterjedésének megakadályozása és az állékonyságot veszélyeztető talajmozgások megelőzése céljából a károsodások okát meg kell szüntetni és meghibásodott földműfelületeket, vízelvezető létesítményeket helyre kell állítani vagy újjáépíteni. A megvalósításhoz a romlási helyek lehetőség szerint vegetációs időszakot követő felmérése, talajmechanikai feltárása, részletes geotechnikai és vízépítési kiviteli terv készítése szükséges.
A tervezés során meg kell határozni a teljes vízgyűjtő terület nagyságát, a lefolyási viszonyokat, az elvezetendő víz mennyiségét. Vizsgálni kell, hogy a zárt csatorna milyen közterületi nyomvonalon vagy esetleg szolgalmi joggal, milyen magánterületen keresztül építhető meg a Balatonig.
Amennyiben a vízelvezetési problémák indokolják a pálya megbontását, Tervező jelzése alapján Megrendelő a pálya átépítésének tervezését elrendelheti. Erre a hozzá kapcsolódó TEB-tervezéssel, mint opcionális tétel lehívásaként van lehetősége. 

A terveket kiviteli tervszintű, engedélyezésre is alkalmas egyesített tervként kell elkészíteni. A tervdokumentációnak fentiek mellett tartalmaznia kell az alábbiakat:
· méret- és mennyiség kimutatás,
· tervezői költésbecslés,
· pályaterv – szükség szerint (opcionális tételként)
· TEB terv – szükség szerint (opcionális tételként)
továbbá minden olyan részletet, mely a műszaki megoldás tartalmának komplett megvalósításához szükséges.

Tervező feladata az összes vonatkozó, munkavégzéshez szükséges hatósági engedély beszerzése, illetve a tervek jóváhagyását követően a közbeszerzési tenderdokumentáció alapját képező kivitelezési műszaki tartalom összeállítása.

Tervezéssel kapcsolatos egyéb feladatok

· A tervezés megkezdése előtt el kell végezni az érintett szakasz teljeskörű geodéziai felmérését, melynek ki kell terjednie a vizsgált szakaszon a terepviszonyokra, valamennyi vasúti berendezésre és idegen közműre. 
· A rendelkezésre álló geotechnikai szakvélemény, valamint a helyszínen tapasztaltak és - a lehetőség szerint - esetlegesen készítendő geofizikai vizsgálat alapján a megvalósítandó műszaki megoldási javaslatok kidolgozása mellett, mennyiségszámítás és tervezői költségbecslés szükséges. A javaslolt verziókat vázlatterven kell bemutatni. A kidolgozandó változatról Megrendelő hoz döntést.
· A kidolgozott egyesített tervdokumentáció tartalmazzon minden olyan részletet, mely az egyeztetett műszaki megoldás tartalmának komplett megvalósításához szükséges.
· A pályaszakasz térségének hidrológiai vizsgálatát, valamint a meglévő felszíni és felszín alatti vízelvezető rendszerekre vonatkozó hidraulikai ellenőrző számításokat el kell végezni.
· Amennyiben a tervezés során területkisajátítás, vízjogi létesítési engedély, vagy egyéb hatósági engedély megszerzése merül fel, akkor a kérelemhez szükséges dokumentációt is el kell készíteni, illetve a szükséges ügyintézést el kell végezni.
· A tervezés részeként valamennyi esetlegesen érintett szakhatósággal és egyéb érintettel (önkormányzat, stb.) történő egyeztetés szükséges.
· A pálya szelvényezése szerinti bal oldali árok szakaszosan burkolt, azok tisztítása, állapotának pontos felmérése és a földárok burkolása szükséges, a befogadóig történő elvezetések helyreállításával/ megoldásával együtt. 
· A pálya szelvényezése szerinti jobb oldalon a burkolt szegélyárok és övárok tisztítása, a burkoló elemek közötti fugák és sérült elemek javítása szükséges.
· 343+15 - 350+21 hm szelvények között a jobb oldalon épült szivárgó állapota vizsgálandó, különös tekintettel arra, hogy megépítését követően valósult meg a vonalszakasz villamosítása.
· A kábel-alépítmények tervezését a 62135/2016/MAV „A vasúti kábelek fektetési irányelvei”  műszaki előírásban foglaltakat be kell tartani, lehetőleg a jelenlegi MÁV határokon belül. 
· A kiviteli/egyesített tervdokumentációnak legalább a következő munkarészeket kell tartalmaznia:
· méret- és mennyiség kimutatás,
· tervezői költésbecslés,
· TEB terv – szükség szerint, 
· pályaterv – szükség esetén
· organizációs terv,
· továbbá minden olyan részletet, mely a műszaki megoldás tartalmának komplett megvalósításához szükséges.
· szükség esetén műtárgytervek
· geotechnikai terv 
· vízrendezési és vízelvezetési kiviteli terv
· szükség esetén kisajátítási terv
· környezetvédelmi tervfejezet


Felsővezeték, energiaellátás
A tervezés folyamán a meglévő felsővezeték érintettségét vizsgálni kell. Törekedni kell arra, hogy beavatkozás ne váljon szükségessé. Abban az esetben, ha mégis szükséges, ennek megtervezése is feladat. A pálya jobb oldalán történő beavatkozás a felsővezetékes oszlopok állékonyságának biztosításával történhet.    

Távközlés
· Az átépítéssel érintett szakaszon meg kell vizsgálni a távközlési érintettségét, védelembe helyezéséről, szükséges kiváltásáról tervet kell készíteni. A vonali kábelek és az optikai kábelek kiváltásait a meglévő kötések között kell elvégezni, a kiváltások végett többletkötés a kábeleken nem helyezhető el. A védelembehelyezésről és esetleges kiváltásról továbbá ideiglenes és végleges állapotokról kiviteli terveket szükséges készíteni, melyeket az üzemeltetővel jóvá kell hagyatni.
· A TEB-kábelek hozzávetőleges nyomvonalát a diszpozíció mellékletét képező tervek tartalmazzák. A beavatkozással érintett területen legkésőbb a kivitelezési fázisban kutató gödrök ásásával ellenőrizni szükséges a kábelek pontos nyomvonalát.

Biztosítóberendezés
Az érintett szakaszon automata térköz található AT348/49, valamint az AS338-as 13KHz-es A1-es behatási pontja található.
A tárgyi vonalszakaszon a biztosító berendezések kábeleinek védelembe helyezéséről/kiváltásáról gondoskodni kell a tervben meghatározott földmunka függvényében. 


Környezetvédelem
Kérjük a környezetvédelmi fejezet kidolgozását valamennyi környezeti elem és hatás figyelembevételével. A tervezés során törekedni kell a műszaki megoldás ökológiai lábnyomának minimalizálására.

Egyebek
A terveket kérjük az MMK „Tervdokumentációk tartalmi és formai követelményeinek szabályzata” alapján elkészíteni. A tervezés során kérjük lehetséges és gazdaságos megoldások megtervezését. Törekedni kell arra, hogy a lehető legnagyobb arányban kerüljön helyi anyag felhasználásra. A terveket a hatályos előírások, szabványok, jogszabályok figyelembevételével kell készíteni. A terveket véleményeztetni és jóvá kell hagyatni a MÁV-Csoport illetékes szervezeteivel, illetve ha szükséges, az illetékes hatóságokkal.
Tervezőnek munkája során figyelmet kell fordítania az élővilág védelmével kapcsolatos szempontokra.
A terveket 1 alkalommal előzetes bírálatra be kell adni a MÁV Pályaműködtetési Zrt. Döntés Előkészítés szervezetéhez, mint összefogó szervezethez.
A végleges terveket digitálisan, illetve nyomtatva kell beadni záradékolásra a MÁV Pályaműködtetési Zrt. Döntés Előkészítés szervezetéhez, mint összefogó szervezethez. Felhívjuk a figyelmet arra, hogy a záradékolt dokumentációk közül a MÁV-Csoport 3 példányt megtart. 
Amennyiben a tervezés során területkisajátítás, vízjogi létesítési engedély, vagy egyéb hatósági engedély megszerzése merül fel, akkor a kérelemhez szükséges dokumentációt is szükséges elkészíteni, és az ügyintézést el kell végezni.
A tervezés részeként valamennyi esetlegesen érintett szakhatósággal és egyéb érintettel (önkormányzat, stb.) történő egyeztetés szükséges.
A megadott geometriai adatok nem helyettesítik a geodéziai méréseket.

Tervezési program
1. Vázlatterv készítése, koncepció bemutatása, Megrendelő általi elfogadása
2. Bírálati egyesített tervek leszállítása
3. Egyesített tervek leszállítása Megrendelő részére
4. Esetleges engedélyezési eljárások, területrendezésekhez szükséges ügyintézés
5. Bírálati tenderdokumentáció elkészítése
6. Végleges tenderdokumentáció szállítása Megrendelő részére





Vonatkozó jogszabályok és szabványok


A tervezési munkát többek között az összes érvényben lévő MÁV Zrt. Műszaki Előírásban és utasításban, az OKVPSZ-ben, Eurocode-ban, VME-kben foglaltaknak megfelelően kell elvégezni. A legfontosabb figyelembe veendő szabványok:
· 1997. évi LXXVIII. törvény az épített környezet alakításáról és védelméről  (rövidítve Étv.)
· 1995. évi LVII. törvény a vízgazdálkodásról
· 1993. évi XCIII. törvény a munkavédelemről
· 1999. évi LXXVI. törvény a szerzői jogról
· 253/1997. (XII. 20.) Korm. rendelet az országos településrendezési és építési követelményekről
· 191/2009. (IX. 15.) Korm. rendelet az építőipari kivitelezési tevékenységről
· 275/2013. (VII. 16.) Korm. rendelet az építési termék építménybe történő betervezésének és beépítésének, ennek során a teljesítmény igazolásának részletes szabályairól
· 289/2012. (X.11.) Korm. rendelet a vasúti építmények építésügyi hatósági engedélyezési eljárásainak részletes szabályairól
· 54/2014. (XII. 5.) BM rendelet az Országos Tűzvédelmi Szabályzatról
· 10/2016. (IV. 5.) NGM rendelet a munkaeszközök és használatuk biztonsági és egészségügyi követelményeinek minimális szintjéről
· Az érintett Önkormányzatok Helyi Építési Szabályzatai
· 3/2002. (II.8) SzCsM-EüM rendelet
· MSZ EN 1997:2006 Geotechnikai tervezés
· MSZ EN 1998:2008
· Országos Vasúti Szabályzat kötetei - Az Országos Vasúti Szabályzat I. kötete hatályon kívül van helyezve, helyette a vasúti műszaki előírásokat kell alkalmazni
· Az országos közforgalmú vasutak pályatervezési szabályzata
· 2/2019. (II. 08. MÁV Ért. 1.) EVIG sz. utasítás a MÁV Zrt. Műemlékvédelmi szabályzatáról
· 77/2020. (VII.03. MÁV Ért. 18.) EVIG sz. utasítás a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről 
· 93/2020. (X. 02. MÁV Ért. 22. ) EVIG sz. utasítás a MÁV Zrt. Munkavédelmi Szabályzata
· 42/2021. (VIII.06. MÁV Ért. 14. ) EVIG sz. D.21. utasítás a használt felépítményi anyagok minőségének biztosítására
· 110/2020. (XI. 20. MÁV Ért. 28.) EVIG sz. D.5. Pályafelügyeleti utasítás (jóváhagyta az ITM Vasúti Hatósági Főosztály VHF/40928-1/2020-ITM sz. alatt) 
· 15/2020. (I. 31. MÁV Ért. 4.) EVIG sz. utasítás: D.11. Vasúti alépítmény tervezése, építése, karbantartása és felújítása
· 91/2019. (XI. 29. MÁV Ért. 30.) EVIG sz. utasítás: D.14. Vasúti pálya és műtárgyak forgalomba helyezése
· D.54. sz. Építési és Pályafenntartási Műszaki Adatok
· 2/2023. (II. 17. MÁV Ért. 1.) EVIG sz. utasítás: H.2.3. Beton, vasbeton vasúti hidak és műtárgyak felületvédelme
· 79/2019. (XI. 15. MÁV Ért. 27.) EVIG sz. utasítás (32202/2019/MAV): (H.2.4.) A vasúti műtárgyak szigetelésére vonatkozó utasítás 
· 3/2023. (II. 17. MÁV Ért. 1.) EVIG sz. utasítás: H.3.2. Vasúti hidak és műtárgyak acélszerkezeteinek gyártása és szerelése
· A Magyar Mérnök Kamara „TERVDOKUMENTÁCIÓK TARTALMI ÉS FORMAI KÖVETELMÉNYEI SZABÁLYZAT
· 21/2006. VIGH. sz. UTASÍTÁS A MÁV ZRt. környezetvédelmi utasításáról
· 54/2014(XII.5.) BM Országos tűzvédelmi Szabályzat
· 28/2008 (VII. 11. MÁV Ért. 20.) VIG. sz. vezérigazgatói utasítás az idegen személyek MÁV Zrt. területén történő tartózkodásának és külső vállalkozók MÁV Zrt. területén történő munkavégzésének munkavédelmi feltételeiről utasítás.
· KHVM 17/1993 „Vasútüzemi munkák biztonsági szabályzata” c. rend.
· 4/1981 (III.1.) KPM-IPM együttes rendelet és az azt módosító 9/1983 (VI.30.) KPM-IPM együttes rendelet a nyomvonal jellegű építmények keresztezéséről és megközelítéséről
· 9004/1982. KPM-IPM (Közl. ért. 16.) számú együttes rendelet – nyomvonal jellegű építmények keresztezéseinek műszaki követelményeire
· MSZ EN 206:2014 „Beton. Műszaki feltételek, teljesítőképesség, készítés és megfelelőség”
· MSZ EN 4798:2016 „Beton. Műszaki követelmények, tulajdonságok, készítés és megfelelőség, valamint az EN 206 alkalmazási feltételei Magyarországon
· A természet védelméről szóló 1996. évi LIII. törvény
· Az európai közösségi jelentőségű természetvédelmi rendeltetésű területekről szóló 275/2004. (X. 8.) kormányrendelet
· 2009. évi XXXVII. törvény az erdőről, az erdő védelméről és az erdőgazdálkodásról (rövidítve Evt.) törvény
· 433/2017. (XII. 21.) Korm. rendelet az egyes erdészeti hatósági eljárások, bejelentések, valamint hatósági nyilvántartások eljárási szabályairól
· 61/2017. (XII. 21.) FM rendelet az erdőről, az erdő védelméről és az erdőgazdálkodásról szóló 2009. évi XXXVII. törvény végrehajtásáról

Melléklet
· TEB-helyszínrajzok
· 2012. engedélyezési terv a partfal védelméről – a megvalósulási dokumentációba a MÁV PM. Zrt. TIG Szombathelyen lehet betekintést kérni
· 2020. tanulmányterv
· Balatonakarattya magaspart geodéziai mérés
· Gabion kiviteli terv 2020
· Gabion vízelvezetés javítás megvalósulási terv
· 2024. novemberi inklinométeres adatsorok 
· 29. vv. 345-346 surrantó eredeti hossz-szelvény
· 2023. Balatonakarattya, gabion célvizsgálat
· 2021. 349+80 Balatonakarattya, szárítótáró II

